Usuõpetuse kontrolltöö
HÄRRA HISSANEN
Nii ilus ilm on! Päike paistab ja meel on ka rõõmus.
Õde helistas mulle just ja palus, et ma hoiaksin Piparkooki ja Piprakest.
Tal on vaja mingit kiiret asja ajada ja palus mul tüdrukutega tegeleda.
Muidugi ma tahan aidata oma kallist õde.
Kuigi ma pidin just kodus lilledel mulda vahetama,
aga see töö võib oodata. Õde on tähtsam kui need pisiasjad.
Tahan teda aidata, kui tal on abi vaja.
Ei tea, kas tüdrukud on juba mõne tegevuse välja mõelnud.
Tsau, tüdrukud! Mis me täna teeme?
Miks te sedasi välja näete?
Meil on täna usundiõpetuse kontrolltöö. -Loodetavasti oled õppinud usinalt.
Kontrolltöö? Õigus, te panite mu Piibli vahele hoiatuse sellest.
Pidin oskama peast kõige lühemat Psalmi ja teadma, mis on kõige pikem.
Te peitsite mu Piibli leivakasti ja viisite leivakasti onni.
Jah, õnneks me leidsime selle üles. Kas kontrolltöö toimub nüüd?
Jah. Milline on Piibli kõige lühem psalm?
Seda ma tean. See on Psalm 117, olen mõned korrad seda harjutanud.
"Kiitke Issandat, kõik paganad, ülistage teda, kõik rahvahõimud!
Sest võimsaks on saanud tema heldus meie üle ja
Issanda ustavus kestab igavesti. Halleluuja!"
Väga hea, oled kontrolltööks valmis. Istu laua taha.
Kas see polnudki kontrolltöö?
Ei. -Meil on palju raskemaid küsimusi.
Klassis vaikus! Alustame kontrolltööga!
Esimene küsimus: Mitu raamatut on Piiblis?
Seda ma tean. Neid on 66.
Hästi, Härra Hissanen, üks punkt.
Teine küsimus: Mitu salmi on Piiblis?
Salmi? Terves Piiblis?
Kust ma seda peaksin teadma?
Kas sa polegi seda lugenud?
Olen ikka, aga ma pole ju üle lugenud, kui palju salme seal on.
Üks moment.
Varsti on aeg läbi.
Ma pakun lihtsalt, 30 000?
Null punkti.
Õige vastus on: 31 166
Null punkti! Ma peaaegu teadsin ju!
See ei loe.
Millist putukat mainitakse Piiblis ainult ühe korra?
Millist putukat? Kust ma seda teadma peaksin?
Liblikas?
Null punkti. Õige vastus on sääsk.
See kontrolltöö ei lähe just hästi.
Need on nii rasked küsimused, keegi ei oskaks vastata.
Praegu on kontrolltöö aeg, kui soovid rääkida, tõstad käe.
Jah, Härra Hissanen?
Ma vajaksin vahetundi.
Olgu, peame ühe võileiva pikkuse vahetunni.
Aitäh.
Tegime sulle ka võileiva.
Aitäh, mul ongi kõht tühi.
Kas teil on koolis ka nii rasked kontrolltööd?
Ei, aga mõtlesime, et kuna oled täiskasvanu,
tead palju rohkem asju.
Nii raskeid ülesandeid ma küll ei oska.
Ei tea jah, äkki jääd klassi kordama.
Klassi kordama? Pean Taevaisalt abi paluma selle kontrolltööga.
Kallis Taevaisa, anna mulle tarkust selle usundiõpetuse kontrolltöö jaoks.
Aitäh, et oled lähedal. Aamen.
Aamen.
Klassis vaikus! Kontrolltöö läheb edasi!
Kellel oli kõige ebamugavam padi Piiblis?
Äkki see oli Laatsarus, sest ta oli hauas.
Vale vastus, see oli Jakob, sest ta kasutas kivi padja asemel.
Null punkti.
Viies küsimus: Mis on Piibli kõige pikem salm?
Ma ei mäleta, mis on kõige pikem, aga kõige lühem on "Ära tapa".
Kindlasti sellepärast, et see ei läheks meelest ära.
Aga me ei küsinud ju seda.
Null punkti jällegi.
Loeme ära punktid.
Said selle kontrolltöö eest ainult ühe punkti.
See ei läinud vist väga hästi.
Kas saaksin ühe lisaküsimuse?
Olgu.
Kuues küsimus: Kes on Jeesus?
Seda ma tean. Jeesus on Jumala Poeg, tuli maa peale,
läks ristile meie pattude eest ja tänu sellele me saame elada
koos Jumalaga igavesti.
See on Jeesus.
Hästi. Kümme boonuspunkti.
Sooritasid kontrolltöö positiivselt.
See oli ilmselgelt kõige tähtsam küsimus.
Aitäh, Taevaisa, et tegin selle kontrolltöö ära.
Kuulge, tüdrukud, äkki lähme nüüd õue mängima.
Oleme nii kaua toas olnud, et võiksime minna vahetunnile.
Jaa!
Tõlge: Sanna Pitko